Biela stopa

Biela stopa, predtým tiež Biela stopa SNP je najstarší pravidelne organizovaný masový vytrvalostný beh na lyžiach na Slovensku, ktorý sa koná v Kremnických vrchoch pri Kremnici. V prvom ročníku v roku 1974 štartovali len muži na 51 km so štartom na Krahuliach a cieľom v Laskomerskom pri Banskej Bystrici a priami účastníci SNP na 22 km so štartom na Skalke. Od 32. ročníku, roku 2005, podujatie organizuje Telovýchovná jednota Biela stopa Kremnica. Zároveň z názvu vypadlo „SNP“ a štart a cieľ sú na bežeckom areáli Skalka.  Jubilnejný 50. ročník Bielej stopy sa uskutočnil v dňoch 4.5. marca 2023.

 História podujatia 
náhľad|480x480bod|Štart 34. ročníka Bielej Stopy (2007) na bežeckom štadióne na Skalke.
Začiatok podujatia v roku 1974 mal súvisieť s 30. výročím vypuknutia SNP. Už v roku 1973 sa začali prípravy a testovanie nového podujatia. Najdlhšia trasa (maratónskeho) behu bola plánovaná z Krahúl do Banskej Bystrice. Cieľ prvého ročníka musel byť nakoniec preložený pre nedostatok snehu do Laskomerského a tak mala najdlhšia trať dĺžku 51 kilometrov. Dňa 17. februára 1974 vybehlo na Krahuliach na 51 km dlhú trať 421 mužov. So štartovým číslom 1 bežal zaslúžilý majster športu Rudolf Čillík, kremnický rodák narodený v roku 1931. Na štart sa v prvom ročníku postavilo 473 mužov v 3 vekových kategóriách.

V druhom ročníku v 1975 pridali do programu podujatia aj kategóriu žien na 23,7 km. V roku 1977 (4.ročník) po prvý raz štartovali juniori, juniorky a dorast v kategóriách SZM, v ďalšom roku 1978 pretekalo aj žiactvo (v kategóriách PO SZM) v tzv. Malej Bielej stope. O niekoľko rokov neskôr mohli muži aj ženy behať aj na polovičnej trati. Počet účastníkov postupne narastal. Rekordom v počte prihlásených na štart bol rok 1985 kedy bolo prihlásených 7 583, avšak rekordná účasť bola až o dva roky neskôr.  V roku 1987 najdlhšiu vzdialenosť bežalo 4 177 lyžiarov a spolu so ženami, účastníkmi SNP, dorastencami a žiakmi ich bolo až 6 015, čo bol účastnícky rekord. 

17. ročník v roku 1990 sa neuskutočnil pre nedostatok snehu, ale číslovanie sa neprerušilo (napr. v roku 1995 sa konal 22. ročník už ako preteky združenia Euroloppetu). Z rovnakého dôvodu bol zrušený aj beh v roku 2014. V roku 2021 neboli preteky pre pandémiu, ale uskutočnil sa virtuálny beh. Slávnostný 50. ročník vyšiel na rok 2023.  

 Voľná technika, Euroloppet a majstrovstvá Slovenska 
Od času, keď vstúpila do bežeckého lyžovania tzv. voľná technika (korčuľovanie, freestyle, skejt), bola v programe Bielej Stopy hlavne táto. Klasická technika bola naposledy predpísaná v hlavnom preteku v r. 2004, potom sa presunula ako iná kategória a teraz sa behá v nedeľu.

Biela Stopa Kremnica je od roku 1985 členom združenia európskych diaľkových behov EUROLOPPET. V roku 1989 bola Biela stopa zaradená do medzinárodného kalendára vytrvalostných pretekov na lyžiach FIS.

V roku 2003, bola Biela stopa aj národným šampionátom vo vytrvalostnom behu dospelých, juniorov a junioriek.

 Zmeny v organizácii a názve 
Prvým predsedom Centrálneho organizačného výboru Bielej stopy SNP (COV BS) bol Bystričan Ernest Caban st. (slovenský odbojár, komunistický funkcionár a športovec), ktorý v tejto funkcii pracoval do roku 1988. Od roku 1988 bol predsedom COV BS SNP Bystričan JUDr. Ján Mesiarik, CSc., ktorého po nežnej revolúcii, v deväťdesiatych rokoch, vystriedal Kremničan MUDr. Igor Horváth, ktorý bol už od roku 1980 predsedom kremnického organizačného výboru. Caban st. sa stal v roku 1988  predsedom Organizačného výboru BS SNP Banská Bystrica. V roku 1989 ho na tejto funkcii vystriedal PhDr. Igor Presperín, CSc. (budúci bystrický primátor, politik, poslanec, podpredseda SNSR).

Do roku 2004 napriek poklesu počtu účastníkov až na 400 až 500 prihlásených pri príprave spolupracovali dva organizačné výbory.  Výročná schôdza TJ Biela stopa Kremnica, i na základe kritizovaných nedostatkov v organizácii 31. ročníka Bielej stopy SNP, dňa 2. apríla 2004, svojim uznesením k 30. aprílu 2004, rozpustila Centrálny organizačný výbor (COV) a Kremnický organizačný výbor, čo 22. decembra 2004 tajomník nového organizačného výboru Bielej stopy (už bez SNP), Viktor Halíř, listom oznámil členom COV BS SNP z banskobystrickej strany a oznámil, že s pomocou Banskobystričanov už nepočítajú.

Organizátori na banskobystrickej strane potom ešte niekoľko rokov (od 12. februára 2005) usporiadali paralelne samostatne ročníky Bielej stopy SNP na Králikoch. Po rozdelení pretekov v roku 2004 pokračovali preteky samostatne na kremnickej (Biela stopa) a banskobystrickej strane (Biela stopa SNP), až pokým na základe súdnej žaloby kremnickej strany na banskobystrickú, za používanie názvu Biela stopa SNP, na základe súdnych rozhodnutí z roku 2007, že Banskobystričania už nesmeli názov používať. Spor ale neprospel ani jednej strane a navyše nevyriešil úbytok štartujúcich. V spomínanom liste z roku 2004 Viktor Halíř kritizoval organizáciu pretekov v roku 2004 tým, že účasť v hlavnom preteku na 48 kilometrov je z roka na rok nižšia (570 účastníkov v poslednom behu). Bystrický organizátori (z Dukly BB) mu v roku 2021 odpovedali, že počet účastníkov v hlavnej kategórii ním organizovanej BS už nikdy nedosiahol ani len tých 570 účastníkov. Počet účastníkov poslednej spoločnej Bielej stopy SNP v roku 2004, 31. ročníku, bol 1 011 štartujúcich, čo dosiahla nová Biela stopa len raz a to v roku 2008.

 Historický prehľad tratí 
Dĺžka tratí sa v jednotlivých rokoch menila v závislosti od trasy a snehových podmienok. Organizátori v súlade s poveternostnými podmienkami museli meniť pôvodne stanovenú trať, jej dĺžku i miesta štartu a cieľa. Najdlhšia trať mala v histórii rôzne podoby. Najčastejšie mala štart na Krahuliach, pod Krahulským štítom a cieľ v B. Bystrici (pri plážovom kúpalisku, pri štadióne na Štiavničkách) alebo v Králikoch (na lyž. bežeckom štadióne). Boli aj ročníky so štartom na Krahuliach a cieľom na Skalke, so štartom a cieľom na Skalke, so štartom na Skalke a cieľom v Králikoch. Cieľ bol i v Kordíkoch pri B. Bystrici. V rokoch 2003, 2004 sa bežalo po trase Krahule – Krahule, so štartom v lokalite Pod čerešňou, už bez situovania trasy na banskobystrickú stranu.

Dĺžka trate prvého ročníka bola 51 km. Najdlhšia trasa so štartom v Krahuliach, v lokalite Pod čerešňou  a cieľom v B. Bystrici, pri štadióne na Štiavničkách merala 55 km. Po roku 2005 bola dĺžka trate 45 aj 48 km pri nedostatku snehu. Veľmi často je preto potom ako vzdialenosť najdlhšej trasy uvádzaných 50 km, tak ako je to stanovená trať aj v súčasnosti (od roku 2020).
náhľad|Slovenský reprezentant Michal Malák, víťaz hlavných pretekov Bielej stopy v roku 2008 (fotografia z decembra 2007).

 Súčasnosť 
Súčasťou súčasných podujatí je beh mužov a žien, beh priamych účastníkov SNP a „Malá Biela stopa“ - preteky žiakov a dorastencov, mini Biela stopa pre škôlkárov. V sobotu sa bežia hlavné preteky, beh voľnou technikou na 50 a 25 km a v nedeľu 30 km trať klasickou technikou. Všetky behy majú štart aj cieľ na lyžiarskom štadióne na Skalke.

50. ročník bol súčasne majstrovstvom Európy diaľkových behov Euroloppet voľnou technikou mužov, žien, štafiet (dvojíc) na 25 a 50 kilometrov a klasickou technikou na 30 kilometrov.

 Dĺžka tratí 
 50 km voľnou technikou
 25 km voľnou technikou
 30 km klasickou technikou
 Štafeta (v posledných ročníkoch)
 Junior
 Mini

 Víťazi 

 Muži 
RokMenoKlub/ŠtátČas1974Ján Michalko Vysoké Tatry, ČSSR2:55,41975Július Lupták ČH Štrbské Pleso, ČSSR2:47,51976Bohuš Valent Tesla Liptovský Hrádok, ČSSR3:14,31977Ján Michalko ČH Štrbské Pleso, ČSSR2:54,21978Karel Nývlt Dukla Liberec, ČSSR2:47,11979Jozef Janotka Tesla Liptovský Hrádok, ČSSR3:11,21980Michal Georgiev Dukla Liberec, ČSSR2:48,21981Michal Suja Baník Rudňany, ČSSR3:07,01982Jiří Beran Dukla Liberec, ČSSR2:54,51983Dušan Molec Spartak Dubnica, ČSSR2:49,01984Jaroslav Kohút ČH Štrbské Pleso, ČSSR2:55,51985Dušan Molec Spartak Dubnica, ČSSR2:27,51986Milan Chromý EL V Kremnica, ČSSR3:48:551987Jiří Švub EKN Banská Bystrica, ČSSR2:26,01988Jiří Švub EKN Banská Bystrica, ČSSR2:25,01989Marián Petruch ČH Štrbské Pleso, ČSSR1:48,01990Z technických príčin zrušené1991František Karlík ŠKP Štrbské Pleso, ČSFR4:38,41992Aleš Vaněk Jilemnice, ČSFR2:18,01993J. Roux Dider1:45,01994Stanislav Ježík ŠKP Štrbské Pleso, Slovensko2:52,11995Štefan Korsch Banská spoločnosť Kremnica, Slovensko1:54,21996Štefan Korsch Liptovský Hrádok, Slovensko1:50,11997Michal Jurčo ŠKP Štrbské Pleso, Slovensko1:40,31998Štefan Korsch Biatlon Dukla Banská Bystrica, Slovensko1:57,41999Roman Matějka Dukla Liberec, Česko2:07,62000Stanislav Ježík LK Dubnica nad Váhom, Slovensko1:47,62001Roman Skalický Krkonoše Vrchlabí, Česko1:29,42002Pavol Hurajt Klub biatlonu Osrblie, Slovensko2:39,32003Pavol Hurajt Klub biatlonu Osrblie, Slovensko2:50,52004Ondrej Benka-Rybár  ŠKP Štrbské Pleso, Slovensko3:09,52005Pavel Brýdl SKI Klub Jablonec nad Nisou, Česko2:29,42006Pavel Brýdl SKI Klub Jablonec nad Nisou, Česko2:20,02007Radek Šretr SKI Klub Jablonec nad Nisou, Česko2:01,32008Michal Malák XC-SKI TEAM SVK, Slovensko2:03,32009Pavol Hurajt Klub biatlonu Osrblie, Slovensko1:27,22010Pavol Hurajt Klub biatlonu Osrblie, Slovensko1:57,12011Martin Bajčičák XC-Slovakia, Slovensko1:50,62012Pavol Hurajt VŠC Dukla Banská Bystrica, Slovensko2:20,372013Veselin Tsinzov Bulharská lyžiarska federácia, Bulharsko2:07,062014Z technických príčin zrušené2015Martin Bajčičák ŠKP Štrbské Pleso, Slovensko1:42:182016 Radek Šretr SKI Klub Jablonec nad Nisou, Česko0:50:242017Michal Jurčo Ski Team Štrbské Pleso, Slovensko2:44:042018Dušan Kožíšek Dukla Liberec, Česko 2:29:412019 Peter Mlynár ŠKP Vysoké Tatry, Slovensko 2:31:382020Ján Koristek LK Ski Team JASE Látky, Slovensko1:20:202021Peter Škvarka  Dolný Kubín, Slovensko2:01:462022Ján Koristek LK Ski Team JASE Látky, Slovensko2:28:042023Ján Mikuš LK Ski Team JASE Látky, Slovensko2:27:43

 Ženy 
RokMenoKlub/ŠtátČas 1999  Miroslava Rabaková   Liptovský Mikuláš, Slovensko 2:34:19 2000  Alžbeta Havrančíková   ŠKP Štrbské Pleso, Slovensko 1:59:542001Jana Meiszlingerová UMB Banská Bystrica, Slovensko2:19:232002Kamila Horáková TOKO-YOKO Team2:54:002003Kamila Horáková-Bořutová TOKO-YOKO Team3:24:002004Irina Nafranovich Bielorusko3:28:042005Jaroslava Černochová PJR Frenštát pod Radhoštem, Česko2:12:372006Petra Slezáková VŠC Dukla Banská Bystrica, Slovensko1:39:322007Klára Moravcová Ski klub Jablonec nad Nisou, Česko2:27:082008Klára Moravcová Ski klub Jablonec nad Nisou, Česko2:17:222009Jana Jemtarová FISCHER CZE, Česko1:46:192010Ľubomíra Kalinová Banská Bystrica, Slovensko2:20:332011Klára Moravcová Ski klub Jablonec nad Nisou, Česko2:10:052012Klára Moravcová Ski klub Jablonec nad Nisou, Česko2:45:332013Antonia Grigorova-Burgova Alexander Logistics, Bulharsko2:24:572014Z technických príčin zrušené2015Klára Moravcová Ski klub Jablonec nad Nisou, Česko2:01:342016Alena Procházková Euroloppet Team, Slovensko0:56:432017Darina Krausová Dom srdca Martin, Slovensko3:24:482018Darina Krausová Dom srdca Martin, Slovensko3:16:162019Kamila Borutová Mercedes Benz Salomon Atomic Team, Česko3:02:142020Anna Sixtová KL SG Jablonec nad Nisou, Česko1:59:392021Lenka Sentkerestiová Slovak Ultra Trail Team, Slovensko4:37:252022Alena Procházková Euroloppet Team, Slovensko2:56:572023Kristína Néč Lapinová Sport4u Silvini, Slovensko3:13:44 

Poznámka: V roku 2021 sa pre pandemickú situáciu uskutočnila virtuálna Biela stopa.

 Referencie 

 Externé odkazy 
Oficiálna stránka
Fotografie z archívu TASR
Spomienky, fotografie, reakcie:  Biela stopa SNP, vzostup a pád  

Kategória:Beh na lyžiach na Slovensku
Kategória:Súťaže v behu na lyžiach